als_Latn dik_Latn sag_Latn
Kandili i rrugės
Autor:
Mr. Lulzim Beqiri
E enjte 28 Mars 2013 21:42 PM
Parathënie
Babai ynë, hoxhë Sylejman efendi Rexhep Mustafa (Allahu e mëshiroftë) na ka lënë si trashëgimi një bibliotekë të vogël, e cila përfshinë në vete rreth njëqind libra në gjuhën arabe, të cilat kanë të bëjnë me shkencat islame. Librat e kësaj biblioteke kanë qenë burimet në të cilat është bazuar ai gjatë ofrimit të shpjegimeve që u ka dhënë besimtarëve myslimanë nëpër xhami dhe tubime të ndryshme, qofshin ato hutbe apo vaze. Hoxha është mbështetur në këto libra për të shpjeguar mësimet islame me zell dhe kujdes të madh më tepër se një gjysmë shekulli.
Pas ardhjes së tij në Kosovë, prof. Mahmud Abdulkadir Arnauti, i cili është studiues dhe hulumtues i njohur për çështjet e trashëgimisë islame dhe autor i shumë veprave të botuara në gjuhën arabe dhe turke të cilat kanë të bëjnë me kulturën dhe historinë islame, përkatësisht pas kthimit të tij në Kosovë pas tetëdhjetë viteve prej se ishte shpërngulur familja e tij në Damask të Sirisë, ai vizitoi familjen tonë. Jam takuar me të dhe jam magjepsur me idetë dhe motivet që i kishte për të ofruar të gjitha mundësitë që kishte, me të vetmin qëllim për ta ndihmuar Kosovën në fushën e kulturës, trashëgimisë dhe mësimit.
Së bashku me vëllaun tim Muhametin, i treguam për bibliotekën e babait tonë, hoxhë Sulejmanit, ndërsa ai pa pritesë dhe me shumë dëshirë filloi t’i shikojë librat, emrat, autorët dhe vendin e botimit të tyre. Gjatë shfletimit hasi në shumë fletë të shkruara, të cilat babai im i kishte vendosur thuajse në çdo libër të bibliotekës. Këto fletë ishin të mbushura me shkrime që kishin të bënin me njohuri islame, të cilat rahmetliu i kishte shkëputur prej librave të ndryshme, në gjuhën arabe.
Pasi prof. Mahmudi filloi t’i lexojë këto fletë dhe e kuptoi vlerën e tyre, na u drejtua duke thënë: “Këto fletë që pas vete babai juaj (Allahu e mëshiroftë) i ka lënë nëpër libra, me to mund të shkruhet një libër, i cili do të jetë i dobishëm për imamët e xhamive, në veçanti dhe i dobishëm për kulturën islame dhe arsimin në Kosovë e më gjerë, dhe pos kësaj, babai i juaj do të përmendet për të mirë gjatë kohëve”. Ne I thamë: “A mund ta bësh këtë?” Ai u përgjigj: “Po, në saje të dashurisë së sinqertë që kam ndaj jush dhe ndaj babait tuaj të respektuar i cili ka pasur miqësi të madhe me babanë tim shejh Abdulkadër Arnautin”. Atëherë ne i thamë: “Mbështetu në Allahun dhe fillo punën”.
E me entuziazëm të madh ai filloi punën e përgaditjes së këtij libri dhe pas një pune të vazhdueshme sistematike arriti që koleksionit të punimeve të babait tonë t’i japë formën e librit për të qenë në disponim për të gjithë lexuesit e interesuar. Prof. Mahmudit në renditjen e këtij libri i ka ndihmuar dhe e kanë përkrahur edhe djemtë e tij të respektuar, ndërsa prof. Mahmudi në veçanti ka shprehur kujdesin e tij të madh për hir të lidhjes së hershme të babait tonë me babain e tij, i cili ishte një profesor dhe dijetar i madh dhe shumë i njohur në Siri dhe më gjerë në botën islame në fund të shekullit të kaluar.
Si titull të librit, prof. Mahmudi e ka zgjedhur emrin “Kandili i rrugës”, me të cilin emër ky libër do të jetë i njohur në mesin e njerëzve. Unë dhe anëtarët e familjes sonë i jemi mirënjohës dhe e falënderojmë për këtë punë që e ka bërë dhe që ka futur lumturinë dhe gëzimin në shpirtërat tanë.
E vlerësoj punën e madhe që e ka bërë prof. Mahmudi në përgaditjen e këtij libri, botimin e tij dhe përkujdesjen e madhe që i ka kushtuar gjithë materies së librit. Unë i kam dhënë të drejtën e botimit të librit në gjuhën arabe dhe në gjuhën shqipe, të cilin e ka përkthyer i respektuari mr. sc. Flamur Sofiu. Libri do të jetë pronë e Qendrës Kulturore “Hoxha Abdulkadir Arnauti”, e cila është themeluar së fundi në Kosovë, për ta gjallëruar përkujtimin e babait të tij që ishte dijetar i madh si dhe njëkohësisht për të ndjekur rrugën që e ka trasuar babai i tij, në shërbim të arsimimit islam gjatë pjesës më të madhe të jetës së tij. Gjithashtu për ndihmën e dhënë në përgaditjen e lekturimit të tekstit në gjuhën shqipe për botim falënderojmë edhe zotërinjtë Abaz dhe Sejdi Osmanin dhe zotëri Bujar Pirën për përgaditjen teknike. Falënderojmë përzemërsisht edhe dr. Xhabir Hamitin, i cili lexoi pa pritesë tekstin në gjuhën shqipe dhe dha sugjerime të vlefshme.
Në fund shpresoj që lexuesit e këtij libri të kënë dobi prej mësimeve nga shënimet e trashëguara të vazeve të zgjedhura të babait tonë, të cilat me vullnet e dëshirë i ndau me xhematin e tij gjatë gjithë kohës së angazhimit të tij në detyrën e imamit dhe mualimit.
Rexhep S. Mustafa
Prishtinë, qershor 2012
Përmbajtja
- Përmbajtja
- Parathënie (Rexhep S. Mustafa)
- Hyrje (prof. Mahmud Abdulkadir Arnauti)
- Vlera e Kur’anit Fisnik
- Vlera e ummetit të Muhamedit a.s.
- Vlera e diturisë
- Namazi – të shprehurit e frikëss ndaj Allahut xh.sh. në namaz
- Agjërimi
- Përgjegjësia ndaj obligimeve
- Këshilla mbi sjelljet etike, mirësjellja dhe ahlaku
- Xhihadi në rrugën e Allahut xh.sh.
- Disa çështje të tefsirit
- Kaptina el-Ihlas sipas tefsirit të Fahruddin Raziut
- Komente mbi disa ajete fisnike
- Shpjegimi i disa ajeteve të kaptinës el-Munafikun
- Disa ajete mbi besimin dhe mbështetjen tek Allahu xh.sh.
- Urtësia dhe besimi me zemër
- Kaptina el-Bekare dhe falja e mëkateve
- Tregime e porosi nga shokët e Pejgamberit a.s.
- Zekati si obligim ndaj Allahut xh.sh.
- Nata e Kadrit
- Kaptina en-Nebe’ dhe ringjallja
- Udhëtimi në natën e Israsë dhe Mi’raxhit
- Prej kaptinës Llukman
- Sjellja midis mylimanëve sipas disa kaptinave të Kur’anit Fisnik
- Mbi gjykimin e drejtë (sipas librit Mesabihus-Sunneti)
- Dymbëdhjetë kategoritë e njerëzve me rastin e ringjalljes
- Sihariqi prej Allahut të Lartësuar për durimtarët
- Mirësjellja dhe marrëdhëniet reciproke me njerëzit
- Disa dua-lutje
- Transmetime për çështjen e xhamisë
- Zgjedhja e shoqërisë – shoqërimi me njerëz të mirë
- Ndalesa e ngrënies haram
- Pasuria, zekati dhe lëmosha
- Konsumimi i alkoolit (verës)
- Respektimi i porosive të të Dërguarit a.s. dhe çfarë ka të bëjë me të
- Rahmeti – mëshira dhe i Dërguari a.s.
- Përkujtimi i ditëlindjes së të Dërguarit a.s.
- Të drejtat e fëmijës në Islam
- Vuajtjet dhe emigrimi i të Dërguarit a.s.
- Mëshira ndaj jetimit dhe respektimi i tij
- Transmetimet për edukimin e vetvetes
- Çështjet që na largojnë prej besimit dhe manifestimi i tyre
- Nijeti i sinqertë, çështjet e mallkimit
- Ndalimi i prostitucionit
- Përgojimi
- Këshilla rreth normave të moralit
- Falja, raportet midis njerëzve dhe mposhtja e epshit
- Furnizimi i robit – Risku
- Mëshira dhe frika ndaj Allahut xh.sh.
- Adhurimi më i vlefshëm
- Këshilla të vlefshme
- Vlera e muajit Rexheb dhe porosi të Pejgamberit a.s.
- Raportet me prindërit dhe mikëpritja
- Caktimi nga Allahu xh.sh. (sipas Mishkatun-Nubuvveti)
- Haxhillëku i Ibrahim bin Ed’hemit
- Qëndrimi me dijetarë
- Duaja për të vdekurin dhe ulja tek varri i tij
- Duaja e hapjes së xhamive
- Sinqeriteti ndaj dashurisë së vëllait për hir të Allahut xh.sh.
- Drejtësia, durimi dhe sinqeriteti
- Ruajtja nga mallkimi i Kur’anit dhe shpërblimet e Xhenetit
- Kujdesi për disa sjellje dhe veprime
- Konsiderata që duhet pasur ndaj Allahut të Lartësuar
- Morali i muslimanit dhe ahlaku i mirë
- Besimi i mirë
- Një ajet madhështor
- Vlera e kryerjes së namazeve me kohë nëpër xhami
- Pjesë të hutbes së të Dërguarit a.s. gjatë ditëve të qëndrimit në Mina
- Hadithe dhe ethere
- Porosi nga Kur’ani Fisnik për vepra të mira
- Respekti për femrat dhe ndihma reciproke kundër dhunës
- Shpërblimi për vepra të mira
- Pastërtia e zemrës
- Rëndësia e ndihmës, solidaritetit dhe përgjegjësisë ndaj shoqërisë
- Koment për kaptinën ed-Duhan
- Ajete nga kaptina Junus
- Çështja e veprave të mira
- Fitorja dhe qimet e flokëve të të Dërguarit a.s.
- Dëmi nga nënçmimi dhe hidhërimi
- Pesë shenjat e atij që e njeh Krijuesin
- Tregimi i Sulejmanit a.s. me buburrecin
- Hipokritët dhe pendimi
- Prej cilësive të të Dërguarit a.s.
- Kujdesi dhe përgjegjësia për familjen dhe vartësit
- Çështja e konsumimit të verës
- Kushtet për të qenë udhëheqës
- Të ruajturit nga veprimet që rrezikojnë besimin
- Një hutbe e shkurtër
- Hutbe për rëndësinë e muajit Rexheb
- Përshkrimi i besimtarëve
- Vlera e natës së Israsë dhe Mi’raxhit
- Vlera e ditës së Xhuma
- Lidhur me betimet
- Pasuria dhe hallalli për përdorimin e saj
- Kërcënimi nga sëmundja e gënjeshtrës
- Tubimet e përkujtimit (dhikrit) të Allahut xh.sh. dhe lutjes (duasë)
- Transmetime lidhur me falënderimin ndaj Allahut xh.sh.
- Vlera e muajit Muharrem dhe e agjërimit të ditës së Ashures
100. Vlera e dhjetë ditëve të Dhul-Hixhes
101. Drejtësia në udhëheqje dhe kryerja e obligimeve
102. Vdekja, larja dhe varrosja
103. Pendimi tek Allahu i Lartësuar
104. Respekti ndaj prindërve
105. Çështja e riskut (furnizimit) hallall (të lejuar) dhe haram (të ndaluar)
106. Lidhur me moralin e mirë
107. Fetva lidhur me namazin e teravive dhe manifestimin e ditëlindjes së Profetit a.s..
108. Kujtime dhe kontribut për jetëshkrim (në vend të pasthënies, prof. dr. Muhamet S. Mustafa)
109. I. Literatura dhe bibliografia në të cilën është mbështetur hoxhë Sulejman Mustafa për shënimet për ligjërim
110. II. Literatura dhe bibliografia në të cilën është mbështetur prof. Mahmud Arnauti në redaktimin e dorëshkrimeve të autorit.
Hyrje
(prof. Mahmud Abdulkadir Arnauti)
Prof. Mahmud Abdulkadir Arnauti në hyrjen e librit pasi falënderon Allahun xh.sh. dhe dërgon përshëndetje për Pejgamberin a.s., e jep një historik të shkurtër të hoxhë Sylejman ef. Mustafës (Allahu e mëshiroftë). Këtu është postuar edhe një fotografi e hoxhë Sulejmanit në vitet 60’. Më pas jepen sqarime në shtatë faqe rreth librit me këta nëntituj:
- Historiku i përgaditjes së këtij libri për botim
- Lidhja ime dhe e babait tim me dijetarin Sulejman Rexhep Mustafën (Allahu e mëshiroftë)
- Lavdërimet që i kanë bërë dijetarët, njerëzit eminentë dhe thirrësit myslimanë për hoxhë Sulejmanin
- Zgjedhja e titullit për librin
- Puna jonë në shkrimin e këtij libri, recensimin dhe plotësimin e tij.
Prof. Mahmudi në këtë nëntitull radhitë dhjetë gjërat kryesore të cilat i janë nevojitur për shkrimin, recensimin dhe plotësimin e librit “Kandili i rrugës”.
Në fund prof. Mahmudi shprehet: “Ne kemi shpresa tek Allahu xh.sh. që të na shpërblejë në Ditën e Llogarisë, shpresojmë që do të bëjnë lutje të sinqertë ata që përfitojnë dije nga ky libër për ne, për autorin e këtij libri, për përkthyesin, për atë që ndihmoi materialisht botimin dhe përkthimin e këtij libri dhe ofrimin e tij para lexuesve për herë të parë. Në fund, e lusim Allahun xh.sh. që lexuesit të kenë dobi nga ky libër dhe se Allahu është Ai që më së miri i përgjigjet lutjes. Dhe se lutja jonë e fundit është: të gjitha falënderimet i takojnë Allahut, Krijuesit të të gjitha botëve”.
Shërbyesi i trashëgimive të të parëve
Mahmud AbdulKadir Arnauti
Prishtinë, 14 rebiul-evel 1433 h.
6 shkurt 2012
Pas hyrjes së librit, janë postuar edhe dy faksimile të fletëve që kanë të bëjnë me bazën e librit që e ka lënë të shkruar me dorën e tij hoxhë Sulejmani (Allahu e mëshiroftë). Gjithashtu është postuar edhe një fotografi e xhamisë së emërtuar me emrin e hoxhë Sulejman Mustafës (Allahu e mëshiroftë) e cila gjendet në njërën prej lagjeve të kryeqytetit të Kosovës, Prishtinë.
Në vend të pasthënies – Kujtime dhe kontribut për jetëshkrim
(prof. dr. Muhamet Mustafa)
Në fund të librit, në vend të pasthënies, prof. dr. Muhamet Mustafa në 14 faqe përshkroi jetën, familjen, kontributin dhe veprën e babait të tij, hoxhë Sulejman Mustafës (Allahu e mëshiroftë). Gjithashtu ka postuar edhe një fotografi të hoxhës gjatë viteve 90’. Në fund, për babanë e tij shprehet me këto fjalë: “Ngushëllimet (për vdekjen e babait) vazhduan pastaj edhe nja 5 ditë. Erdhën shumë intelektualë, një pjesë e madhe e anëtarëve të Akademisë së Shkencave dhe Arteve (të Kosovës), sepse e njihnin babain, e kishin takuar në shumë ndeja familjare në Prishtinë. Ditët e ngushëllimeve përfunduan e ne duhej të vazhdonim me kohën përpara nesh, pa babain, por me bagazhin e madh që na kishte lënë që edhe tani na jep forcë, kurajo dhe frymëzim në punën tonë, në përkujtimin e tij. Kujtimi për të qoftë i përjetshëm, mësimet, udhëzimet dhe këshillat e tij janë amaneti i tij më i mirë që neve duhet ta dërgojmë në vend. Allahu e shpërbleftë me Xhenet hoxhë Sulejman ef. Mustafën, babain tonë, shokët dhe miqtë e tij që kryen një mision aq të rëndësishëm në Kosovë”.
Libri “Kandili i rrugës” përfundon me dy bibliografi me nga 40 libra secila, njëra bibliografi në në cilën është mbështetur hoxhë Sulejman Mustafa (Allahu e mëshiroftë) në përgaditjen e shënimeve për vaiz dhe hutbe, ndërsa tjetra në të cilën është mbështetur prof. Mahmud Abdulkadir Arnauti në redaktimin e dorëshkrimeve.
Lexusit shqipfolës i dëshirojmë lexim të këndshëm.
Besmir (Mexhid) YVEJSI
---------------------------------------------------------------------------------------------------------------------
€Çmimi i librit është 7 euro për të gjitha libraritë në territorin e Kosovës dhe më gjërë, ndërsa për profesorët, studentët dhe nxënësit e medresesë së mesme “Alaud-din” dhe Fakultetit të Studimeve Islame në Prishtinë është 6 euro.
Porosia mund të bëhet edhe përmes numrit të telefonit:
044/ 949-838 dhe 045/ 459-836
Opinionet e autorėve nuk paraqesin domosdoshmėrisht edhe opinionin e redaksisė sė portalit www.mesazhi.com
als_Latn ast_Latn bos_Latn als_Latn dik_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn crh_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn vec_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lvs_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn war_Latn als_Latn als_Latn als_Latn als_Latn kab_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn crh_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hau_Latn crh_Latn als_Latn als_Latn als_Latn crh_Latn als_Latn als_Latn als_Latn afr_Latn unk als_Latn als_Latn als_Latn als_Latn